**Referat af bestyrelsesmøde**

**I Børnehuset Karmsten**

Torsdag d. 18/09-2024

Til stede: Christina, Anita, Camilla, Inger, Stine, Katja, Christopher og Benjamin

Fraværende: Lasse og Christoffer

Ordstyrer: Anita

Referent: Benjamin

**Valg af referent samt ordstyrer**

**Opfølgning fra seneste bestyrelsesmøde 22/4-24:**

Låsesystem: Der er sat nyt system op.

Overvågning: Det er okay, at vi sætter det op. Opfølgning v/Anita og Benjamin.

**Nyt fra ledelsen:**

Personalesituation i børnehaven.

Vi har løbende jobsamtaler til den ledige pædagogstilling i børnehaven.

Donationer af brugt legetøj eller nyt sandlegetøj; hvad må vi som institution modtage og evt ”søge”/spørge om. Anita undersøger via LDD om der er nogle regler herfor.

**Budgettet:**

Ledelsen kigger på budgettet ift. Kompetenceudvikling og personalegoder: Vi vil gerne kunne sende flere på kurser mv.

Vi ved fortsat ikke noget om hvorvidt minimumsnormeringskravene træder i kraft pr 1.1.2025.

Vi har lang venteliste.

Økonomiopfølgning pr 31.08.24 viser overskud på 174.000 kr. så det er positivt.

**Nyt fra afdelinger:**

* Julie er startet på Delfinerne.
* Vi havde en rigtig god arbejdslørdag, hvor vi fik ordnet en masse praktiske opgaver både ude og inde.
* Vi er i gang med planlægningen af forældremødet, hvor fokus er på at sikre en faglig formidling af den pædagogiske praksis samt sikre et fortsat tæt forældresamarbejde i forhold til at skabe en rød tråd mellem Karmsten og hjemmet.
* Eftermiddagsmaden (Cafeen) er flyttet fra alrummet og ind på Blækspruttestuen mhp. at skabe mere ro omkring spisesituationen. Evalueringen af café-konceptet blev gjort på afdelingsmødet for nyligt. Og det er et rigtig godt koncept, som børnene er meget glade for og profiterer af i forhold til at mærke sig selv i forhold til sult samt undgå for mange afbrydelser i lege og aktiviteter.

Vuggestuen:

* Vi har gang i en masse sprogvurderinger.
* Vi forbereder lige nu forældremødet.

**Evaluering af arbejdslørdag:**

Vi nåede en masse godt; vedligeholdelse samt optimering af læringsrum.

Det var en hyggelig og produktiv dag. Forældreperspektiv: Det var virkelig dejligt at lære andre forældre bedre at kende og bidrage til en forbedret legeplads for børnene.

Vi brainstormer ift. om hvordan vi kan få flere forældre til at møde op, da vi gerne vil minimere vedligeholdelsesudgifterne i budgettet.

Personalet nåede en masse forbedringer indendørs.

Vi drøfter, hvem der skal være koordinator på dagen fremadrettet (bestyrelsen/ledelsen).

Benjamin sender vedligeholdelsesplanen til Anita, som vender den med Søren.

Forslag (lånt fra anden institution): En liste af opgaver som hænger i indgangen, så forældre ved lyst fikser de småting, der dukker op hist og her.

Vi drøfter at vende dagen på forældremøderne.

**Eventuelt:**

Referat på hjemmesiden: LDD’s generelle opfordring er at det ikke lægges op på hjemmesiden. Det er et internt arbejdsdokument. Vi drøfter for og imod. Vi tager det op ved næste møde.